Spjall:Nýfrjálshyggja

message: Á Íslandi telja vinstri menn að Efnahagskreppan á Íslandi 2008 hafi verið afleiðing nýfrjálshyggju, eins og hún var framkvæmd hér á landi og víðar.
Algjört POV varðandi skoðanir vinstri manna á orsökum efnahagskreppunnar. Ég mótmæli þessari framsetningu og þá er ég alls ekki að taka efnislega afstöðu. Þetta þarf að fjúka nema fundin sé heimild sem rökstður slíka alhæfingu! --Jabbi 14. september 2009 kl. 19:32 (UTC)
replies: text: Vafasöm fullyrðing, tek hana út. Held að maður þurfi annars ekki að vera vinstri maður til að sjá að deregulation eigi stóra sök, deregulation er annars stór útgangspunktur í þessari stefnu. --Stalfur 14. september 2009 kl. 19:41 (UTC)
replies: text: :Þessi skoðun hefur reyndar margoft komið fram hjá framámönnum VG, þ.á m. Steingrími Sigfússyni. Hins vegar, má þessi setning alveg fara út mín vegna, því ég hef ekki tilvitnun haldbæra að sinni. Mér fannst þó nauðsynlegt að þessi grein yrði skrifuð því orðið nýfrjálshyggja hefur margoft komið fyrir í fréttum og stundum verið notað sem merkimiði á allt sem aflaga fór hér á landi. Einnig, varð ég mjög undrandi að finna ekkert um Neo-Libertarianism á Wikipediu, né annars staðar á Netinu. Ég var því farinn að hallast á að þetta væri heimatibúið orð, ættað frá Íslenskum vinstrimönnum. Cessator hefur þó heimildir fyrir orðinu frá árinu 1938, sem fróðlegt væri að fá frekari upplýsingar um. Thvj 14. september 2009 kl. 19:43 (UTC)
replies: text: :: Ekki heimildir fyrir orðinu, heldur hugtakinu (sem er ekki það sama). En hugtakið hefur verið notað síðan 1938 (sbr. ensku greinina sem tengt er í í iw-tenglunum) og mikið notað síðan á 6. og 7. áratugnum. --Cessator 14. september 2009 kl. 20:18 (UTC)

text: Sammála því að hún sé hlutdræg en hins vegar hefur þetta verið sagt býsna oft undanfarið eins og Thvj bendir á svo ég tók þetta ekki strax út. --Cessator 14. september 2009 kl. 20:18 (UTC)
thread_title: Hlutdræg fullyrðing

message: ATH Neo-Liberalism er alls ekki það sama og Neo-Libertarianism (nýfrjálshyggja)! Thvj 14. september 2009 kl. 19:52 (UTC)
replies: text: Rangt. Það er ekkert sem heitir neo-libertarianism. Libertarianism er frjálshyggja og andstæðingar hennar kalla hana gjarnan nýfrjálshyggju. --Cessator 14. september 2009 kl. 20:14 (UTC)

text: Þess má geta að orðið „libertarianism“ var einmitt ekki í almennri notkun fyrr en á 7. áratugnum (þ.e. notað um nýfrjálshyggjuna eða þá frjálshyggju sem þáði m.a. innblástur frá Chicago-hagfræðingunum) til þess að forðast rugling en orðið „liberalism“, sem var upphaflega orðið fyrir frjálshyggju, en var farið að merkja í Bandaríkjunum vinstristefnu allt frá dögum FDR. Frjálshyggjumenn fóru því að kalla sig „classical liberals“ en Milton Friedman kvartar a.m.k. á einum stað undan því að þurfa að nota áfram orðið „liberal“ af því að það er óhentugt af þessum ástæðum og í því samhengi var orðið „libertarianism“ tekið upp (en í fyrstu aðallega í heimspekilegu samhengi). Andstæðingar þessarar frjálshyggju kölluðu hana hins vegar neoliberalism eða nýfrjálshyggju (sennilega til að gefa til kynna að einhver vatnaskil hefðu orðið frá gömlu klassísku hugmyndunum sem vinstrisinnaðir liberals sækja einnig innblástur til). --Cessator 14. september 2009 kl. 20:27 (UTC)
replies: text: :Takk Cessator, gott að fá þetta skýrt, þ.e. orðið "neo-libertarianism" er ekki til! Thvj 14. september 2009 kl. 22:52 (UTC)
thread_title: Villa í iw-tenglum

message: Ég bætti nokkrum efnisgreinum við greinina. Einhver mætti lesa yfir og athuga hvort greinin sé hlutlaus. Vandinn er auðvitað að segja óhlutdrægt frá hugtaki sem er í sjálfu sér hlutdrægt og er ætlað að hafa neikvæða eða niðrandi merkingu. --Cessator 14. september 2009 kl. 21:53 (UTC)
replies: text: Fróðlegt að fá upp þessa umræðu og greinin hefur batnað til muna, enda vissi ég sama og ekkert um efnið þegar ég stofnaði hana, því ég fann skiljanlega ekkert um neo-libertarianism'. - En ættum við ekki að skapa greinarnar íhaldsfrjálshyggja og lágríkisfrjálshyggja? Thvj 14. september 2009 kl. 22:55 (UTC)
replies: text: : Það er vel þess virði að hafa greinar um þær. --Cessator 14. september 2009 kl. 23:51 (UTC)
thread_title:  Viðbætur